
DOM, n.o., Lazovná 21, 974 01 Banská Bystrica

Správa o činnosti neziskovej organizácie DOM, n.o. za rok 2020


DOM, n.o. poskytuje sociálne služby v Zariadení podporovaného bývania DOM od roku 2003. Služby sú poskytované v prenajatom trojizbovom byte na Kuzmányho ulici v Banskej Bystrici. Za podpory asistentov v ňom prijímajú službu traja klienti celoročne. Sociálna služba sa vykonáva pobytovou formou a organizácia poskytuje činnosti ako je tréning samostatného života formou usmerňovania, monitorovania a hodnotenia pri zabezpečovaní sebaobsluž-ných úkonov, úkonov starostlivosti o svoju domácnosť, poradenstvo a pomoc pri základných sociálnych aktivitách a uplatňovaní práv a právom chránených záujmov, taktiež organizácia utvára podmienky na stravovanie a voľnočasové aktivity.

Tréning samostatného života zahŕňal pomoc a metodický nácvik činností pri nákupe, príprave jedál, praní a žehlení, upratovaní obytných priestorov, hygiene, starostlivosti o osobný, aj spoločný majetok. Nácvik činností prebiehal individuálne, aj v skupine. Vychádzal z monitoringu aktuálnej situácie klientov a ich individuálnych potrieb. Opakované zvládnutie sebaobslužných činností a stála podpora asistenta dávala našim klientom pocit napredovania a zároveň pocit bezpečia. Tréning prebiehal v kontexte každodenného života v domácnosti a v situáciách, ktoré nie sú umelo vymodelované a ktoré korešpondujú s ich potrebami a zvyšujú mieru samostatnosti pri ich zvládnutí.

Tieto aktivity rozvíjali zručnosti klientov v komunikácii pri styku s verejnosťou, s inštitúciami, pri cestovaní, vybavovaní žiadostí. Utváranie podmienok pre záujmovú činnosť zahŕňalo sprievod pri kultúrnych podujatiach, návštevách reštaurácií a kaviarní, výletov do okolia, ako aj možnosť venovať sa osobným záujmom (šport, nácvik scenárov, spoločenské hry, počúvanie hudby, hra na hudobnom nástroji).

V zariadení v roku 2020 pracovali dvaja zamestnanci. Pokračujeme v spolupráci s Úradom práce sociálnych vecí a rodiny v Banskej Bystrici, s ktorým sme formou dobrovoľníckej práce ponúkli prácu a možnosť získať pracovné skúsenosti evidovanému uchádzačovi o zamestnanie, ktorý asistoval klientom pri sprevádzaní a udržiavaníporiadku.

V nasledujúcich rokoch by sme chceli pokračovať v pomoci a v podpore ľudí s mentálnym postihnutím, viesť ich k samostatnosti a sebestačnosti. Chcemesa zamerať hlavne na tie činnosti, ktoré by naším klientom pomohli k čo najväčšej samostatnosti a k začleneniu sa do spoločnosti. K napĺňaniu uvedených cieľov máme vypracované individuálne rozvojové plány osobnosti, ktoré prihliadajú na aktuálny stav schopností a zručností konkrétneho klienta.


PREHĽAD O PEŇAŽNÝCH PRÍJMOCH A VÝDAVKOCH


Hospodársky výsledok za rok 2020
V roku 2020 bol rozdiel medzi príjmami a výdavkami: 1018,24EUR

Celkové príjmy: 30509,86 EUR
Z dotácí: 26241 EUR
Z darov: 3160 EUR
Z poskytovania služieb: 1080 EUR
Ostatné: 28,86 EUR



Celkové výdaje: 29491,62 EUR
Služby: 6394,34 EUR
Mzdy, poistné a príspevky: 21550,76 EUR
Prevádzková réžia: 552,81 EUR
Ostatné: 993,71 EUR

Pohľadávky k 31.12.2020: 15,09 EUR.

Záväzky organizáciek 31.12.2020: 28173,96 EUR.

Členeniepríjmov
Členenie príjmov:
19656 EUR - dotácia Ministerstva práce SR
965 EUR – dotácia Ministerstva práce SR
5620 EUR – dotácia Banskobystrického samosprávneho kraja
3160 EUR – dary fyzických osôb
1 080 EUR – tržby za sociálne služby
28,86 EUR – preplatok za elektrinu

Stav a pohyb majetku 
Pohľadávky: 15,09 EUR(31.12.2019: 15,09 EUR)
Peniaze: 544,54 EUR  ( 31.12.2019: 200,44 EUR)
Bankové účty: 25578,92 EUR ( 31.12.2019: 306,16 EUR )
Majetok celkom: 26138,55 EUR  ( 31.12.2019: 521,69 EUR)
Záväzky: 28 173,96 EUR(31.12.2019: 0 EUR)
Rozdiel majetku a záväzkov: -2 035,41 EUR (31.12.2019: 521,69 EUR)

Ekonomicky oprávnené náklady na jedného prijímateľa za rok 20209 821 ,68 EUR
V roku 2020 organizácia hospodárila s príspevkom poskytnutým z Ministerstva práce vo výške 19656 EUR a príspevkom Banskobystrického samosprávneho kraja vo výške 5620 EUR, ktoré boli vyčerpané a použité v plnom rozsahu.




Ing. Mgr. Juraj Barbuščák
štatutárny zástupca

